Filmen er inspireret af Frederick O'briens rejsebog White Shadows in the South Seas fra 1919. O'Brien havde tilbragt et år i stillehavet hos øboerne på Marquesasøerne. Produktionen startede i 1927 som et samarbejde mellem dokumentarfilmmager Robert Flaherty, Cosmopolitan og MGM. Filmen blev optaget i Tahiti, langt fra Hollywood, hvilket var sjældent på den tid. Filmen er kendt for at være den første MGM-film der blev udgivet med et forudindspillet soundtrack. Lydsporet indeholdt en romantisk score af William Axt og David Mendoza, med få lydeffekter som hylende vind, en storm, og et svagt ord, "hello".  Tahiti blev overdådigt fanget af kameramændene Clyde De Vinna, Bob Roberts og George Nogle. De Vinna vandt en Oscar for bedste fotografering i 1930 ved den anden oscaruddeling. De Vinna havde tidligere været i Tahiti sammen med instruktør Raoul Walsh da de lavede filmen Lost and Found on a South Sea Island for Goldwyn Pictures.